stanford-oval/wikipedia huggingface dataset:
טליה לביא
פילמוגרפיה > חיילת בודדה

בשנת 2005, כתבה לביא וביימה את הסרט הקצר "חיילת בודדה" כפרויקט הגמר שלה בסם שפיגל. זוהרה (דאנה איבגי) משרתת כפקידה בבסיס צה"לי מרוחק וסובלת מכל רגע. היא חושבת שהיום תוכל סוף סוף לעזוב. אבל תקוותה מתפוגגת כאשר המחליפה שלה מתגלה כבחורה אובדנית, וזוהרה מוצאת עצמה שומרת עליה בפקודה. בסרט השתתפה גם נועם שוסטר-אליאסי. הסרט היווה נקודת פתיחה לסרטה של לביא "אפס ביחסי אנוש", בכיכובה של אותה השחקנית. שירותה הצבאי של היוצרת שימש לה כהשראה, אם כי הסרט איננו אוטוביוגרפי.
הסרט הוקרן בתחרות וולג'ין בירושלים וכן ביותר מארבעים פסטיבלים בישראל ומחוצה לה. זכה ב-11 פרסים בין-לאומיים, בין היתר פרס חביב הקהל לסרט הקצר בפסטיבל ברלין (2006), פרס תגלית השנה בעשיית הסרטים בפסטיבל הסרטים הקצרים בפאלם ספרינגס, ציון לשבח בפסטיבל קרלובי וארי (2006) והיה מועמד לפרס "נמר של מחר" בפסטיבל קולנוע בלוקרנו, שווייץ. כמו כן זכה בציון לשבח בפסטיבל נשים ברחובות.
פילמוגרפיה > אפס ביחסי אנוש

הסרט מספר על חיים של פקידות בבסיס "שיזפון". קודמו, הסרט ״חיילת בודדה״, נחשב להשראה של ״אפס ביחסי אנוש״, ואכן יש בהם מן המשותף ברמת העיסוק והליהוק. לביא כתבה את התסריט בשנים 2007–2009, ניסתה לגייס כספים במשך כשלוש שנים, ולאחר מכן הסרט צולם תוך 24 ימים, כולל ההשלמות, באתרי צילומים שדימו בסיס צבאי. הוא יצא לאקרנים בשנת 2014, בכיכובן של דאנה איבגי ונלי תגר. הסרט התקבל בתשואות בהקרנת טרום-הבכורה שהתקיימה באוניברסיטת בן-גוריון, זכה בפרס הסרט הטוב ביותר בפסטיבל הסרטים טרייבקה (ולביא עצמה זכתה בפרס הבימוי על שם נורה אפרון), התקבל באהדה בפסטיבל קולנוע דרום בשדרות ונמכר להפצה בין-לאומית, וכל זאת עוד לפני יציאתו לאקרנים בישראל. עם תחילת ההקרנות המסחריות שלו, הביקורות השוו אותו ל"גבעת חלפון אינה עונה". בעקבות הסרט, תיאר מבקר הקולנוע אורי קליין את לביא בתור: "האשה הראשונה שכותבת ומביימת קומדיה קולנועית במקומותינו". מבקר הקולנוע יאיר רוה כתב על הסרט ועל לביא: "אם אכן אנחנו עומדים בפתחו של גל חדש נשי בקולנוע הישראלי, אני מכתיר את טליה לביא בתור מי שעומדת בראש המחנה, ו'אפס ביחסי אנוש' הוא ההמנון שלו... אני מקווה שכשנביט לאחור אל היום הזה ונדע שעם 'אפס ביחסי אנוש' פתחנו פרק חדש בקולנוע הישראלי".
נמכרו מעל ל-600,000 כרטיסים להקרנות הסרט, ובכך הפך לסרט הנצפה ביותר בישראל לשנת 2014, כשצפו בו כפליים ממספר הצופים בסרט שהיה שני בהצלחתו הקופתית. הסרט גם עומד במקום הראשון במספר הצופים בו בהשוואה לכל הסרטים הישראליים ב-25 השנים שלפני צאתו לאקרנים, והוא הסרט הנצפה ביותר בישראל אי פעם, שבויים על ידי אישה. לאחר תחילת ההקרנות בישראל, "אפס ביחסי אנוש" הוקרן גם ברחבי העולם.
התסריט שכתבה זכה במענק פיתוח הסרטים הבין-לאומי של מכון סאנדנס וחברת מהינדרה ההודית, עוד לפני תחילת הצילומים.
הסרט היה מועמד לשנים-עשר פרסי אופיר לשנת 2014 וזכה בשישה, וביניהם זכתה לביא בפרסי "הבימוי הטוב ביותר" ו"התסריט הטוב ביותר". נוסף על כך, כבמאית הסרט, קיבלה גם את "פרס תא מבקרי הקולנוע של ישראל לסרט הישראלי הטוב ביותר" בפסטיבל הסרטים הבינלאומי חיפה ואת "הפרס הגדול" של פסטיבל הקולנוע הבין-לאומי באודסה.
פילמוגרפיה > אחד בלב

ביולי 2021 יצא לאקרנים הסרט "אחד בלב" שלביא כתבה וביימה. הסרט מתחיל בנקודה שבה קומדיות רומנטיות רבות דווקא מסתיימות: חתן (רן דנקר) וכלה (אביגיל הררי) מגיעים לסוויטה בבית מלון אחרי חתונתם, אבל במקום להירגע וליהנות הם רבים. במהלך הלילה הם פוגשים את אהבותיהם הקודמות, לבטים ישנים, וזכרונות על רווקות שנגמרה. צוות השחקנים כולל גם את מאיר סוויסה ואורלי זילברשץ. הסרט היה מועמד לשבעה פרסי אופיר בטקס פרסי אופיר לשנת 2021. "אחד בלב" התקבל בביקורות מוערבות ולא הצליח לשחזר את ההצלחה הקופתית של "אפס ביחסי אנוש".[דרוש מקור]
פילמוגרפיה > ילדות סכסכניות

ב-24 באוקטובר 2021 עלתה לשידור בהוט הסדרה "ילדות סכסכניות" שלביא יצרה (בשיתוף עם שיר ראובן) וביימה.
הסדרה מספרת על שתי צעירות שעוברות לגור ביחד בתל אביב. ליהי (מיה לנדסמן) היא סטודנטית לרפואה שעוזבת את בית הוריה לראשונה ולאה (עינת הולנד) היא חרדית לשעבר שהתנתקה ממשפחתה. החברות ביניהן הופכת לדבר הכי טוב והכי רע שקרה לשתיהן. עוד משתתפים בסדרה מנשה נוי, שרה פון שוורצה, טלי שרון, שולי רנד, רבקה מיכאלי וחנה לסלאו.
הסדרה נבחרה להשתתף בפסטיבל הסדרות הבין-לאומי Canneseries שהתקיים בקאן, בתחילת אוקטובר 2021 והייתה מועמדת לשבעה פרסי אקדמיה לשנת 2021, כולל פרס הבימוי עבור לביא.
פילמוגרפיה > שבע עיניים (שם זמני)

בנובמבר 2023 פורסם כי היא מתחילה לעבוד על סרט קולנוע שיעסוק בתצפיתניות צה"ל במוצב נחל עוז – שבו נפלו 14 חיילות, בהן תצפיתניות ובקריות איסוף יבשתי, בטבח שאירע ב-7 באוקטובר. הסרט נמצא בשלב איסוף החומרים והתחקיר לקראת כתיבת תסריט.
באוקטובר 2024, לציון שנה לאירועי 7 באוקטובר, הוקרנה עבודת הווידאו "משל החמ"ל" שביימה לביא. העבודה מורכבת ממקבץ עדויות של תצפיתניות ששירתו באוגדת עזה בין השנים 2016–2024, שצולמו במהלך התחקיר לסרט.
פילמוגרפיה > עבודות נוספות

בשנת 2000 במסגרת לימודיה בבצלאל הייתה במאית, תסריטאית, מפיקה ועורכת של סרט מצויר קצר "המלצרית".
בשנת 2004 שיחקה את עצמה בפרק אחד בסדרה הצ'כית רבת העונות "פסקוויל".
בשנת 2008 כתבה תסריט לסדרת הטלוויזיה "בובות" עבור HOT3.
בשנת 2008 כתבה וביימה פרק "איילת ופאף דודי" בעונה השנייה של הסדרה "מסכים" בחברת yes.
בשנת 2009 יצרה סרט תיעודי "אשת איש כסית", אודות לאה איש כסית, אושיה תל אביבית מבעלי קפה כסית המיתולוגי. הסרט נעשה במסגרת תחרות הדוקוצ'לנג', מיוזמתו של פסטיבל דוקאביב.
בשנת 2009 כתבה תסריט לסדרת הטלוויזיה "מגדלים באוויר" עבור ערוץ 10.
בשנת 2009 כתבה תסריט עבור סדרת הרשת "כאן גרים בכיף אלוהים והשטן".
בשנת 2013 ערכה תסריט לסרט "בית לחם".
בשנת 2014 כתבה את התסריט לסדרה "מי נתן לך רישיון?" עבור הערוץ הראשון, שזכתה לתשבחות ממבקרי הטלוויזיה.
קומיקס > החיוך שאינו נמחק

בשנת 2009 יצרה, בשיתוף עם מיכל ויניק, סטריפ קומיקס בשם "החיוך שאינו נמחק" עבור וואלה המבוסס על דמויות פליימוביל.
קומיקס > חיות אמבט

בשנת 2020, במהלך הסגר הראשון של הקורונה, יצרה באינסטגרם סדרת קומיקס יומית בשם "חיות אמבט". הקומיקס מבוסס על צעצועי אמבטיה וחפצים ביתיים שונים ונוגע בין השאר בשאלות עכשוויות כגון מגפת הקורונה, Me too ועוד. הסדרה מורכבת מ-50 פרקים בני 10 פריימים כל אחד.
אתילן אוקסיד

| --- | --- |

 
 שם סיסטמטי:  oxirane
 שמות נוספים:  Ethylene oxide
 כתיב כימי:  C₂H₄O 
 מסה מולרית:  44 גרם/מול
 מספר CAS:  75-21-8
 צפיפות:  0.8821 גרם/סמ"ק
 מצב צבירה:  גז
 מסיסות:  מסיס לחלוטין
 ממסים:  כהלים, אסטרים, פחמימנים, שמנים
 טמפרטורת היתוך:  -112.46 °C   160.69 K
 טמפרטורת רתיחה:  10.4 °C   283.55 K
 מקדם שבירה:  1.3597
 נקודת הבזק:  -20 °C   253.15 K
 אנתלפיית התהוות סטנדרטית:  −51.04 קילוג'ול למול
 אנטרופיה מולרית תקנית:  242.5 ג'ול למול למעלה
 NFPA 704:       4 ‏ 3 3 
 
אתילן אוקסיד (באנגלית: Ethylene oxide) או אוקסירן (Oxirane) היא תרכובת אורגנית שנוסחתה C2H4O המולקולה היא אתר טבעתי - טבעת משולשת המורכבת משני אטומי פחמן ואטום חמצן. אתילן אוקסיד הוא גז שקוף ודליק בעל ריח חלש מתוק. בשל מתח הטבעת (אי יציבות שמקורה בהבדל בין זוויות המשולש לזוויות היציבות בין הקשרים הקולנטים) החומר משתתף בקלות בתגובות סיפוח הכוללות פתיחה של הטבעת המשולשת. מייצרים את החומר באמצעות חמצון של אתילן בקטליזה של כסף. בשל חוסר היציבות של החומר והפעילות הכימית הנובעת ממנה החומר רעיל, מוטגני ומסרטן. הקלות בה אתילן אוקסיד מגיב הופכת אותו גם לשימושי בייצור מגוון תרכובות אורגנית כדוגמת אתילן גליקול, דטרגנטים, ממסים ופולימרים. החומר עצמו, כגז המגיב בשלמות ואינו משאיר שאריות, משמש לחיטוי משטחים בבתי חולים ולתעשיית הציוד הרפואי שם הוא מחליף עיקור בקיטור עבור פריטי ציוד רגישים לחום. בשל הדליקות הגבוהה והנפיצות אתיל אוקסיד בור מרכיב עיקרי בחימוש תרמובארי.
אתילן אוקסיד משמש כחומר חיטוי למטוש לבדיקת קורונה ביתית לזיהוי אנטיגן SARS-COVID-2.
היסטוריה

הכימאי הצרפתי צ'ארלס - אדולף וורץ (Charles-Adolphe Wurtz) היה הראשון להכין אתילן אוקסיד בשנת 1859 על ידי תגובה של 2-כלורואתנול (Cl-CH2-CH2-OH) עם אשלגן הידרוקסידי KOH בתגובה  {\ce {Cl-CH_2-CH_2-OH + KOH -> KCl +(CH_2CH_2)O + H_2O}}.
וורץ גילה גם את יכולתו אתילן אוקסיד להגיב עם חומצות ומלחים, הוא זיהה בטעות את החומר כבסיס - טעות שתוקנה ב-1896 כאשר ג'ורג' ברדיג' מצא שאתילן אוקסיד אינו אלקטרוליט. צורת הטבעת המשולשת הוצעה לכל המאוחר ב-1868. אתילן אוקסיד הפך לכימיקל חשוב במלחמת העולם הראשונה כחומר מוצא הן לאתילן גליקול והן לנשק הכימי גז חרדל. שיטת ההכנה של וורץ נותרה היחידה עד שב 1931 פיתח הכימאי הצרפתי תיאודור לפור (Theodore Lefort) שיטה לחמצון אתילן בנוכחות כסף כזרז, שיטה עליה מתבסס הייצור מאז 1940.
פטנט על שימוש כאתילן אוקסיד לחיטוי תבלינים נרשם בשנת 1938.
מבנה מולקולרי

צורת טבעת האפוקסי באתילן אוקסיד קרובה למשולש שווה-צלעות - זווית הקשר C-O-C הקרובה ל-60 מעלות בהשוואה לזוויות קשר C-O-C של 120 מעלות באתרים יוצרת מתח טבעת של
105kJ /mol. חוסר יציבות זה גורם להחלשת הקשר פחמן-חמצן: האנרגיה לשבירת 2 קשרי C-O באתילן אוקסיד מחושבת ל 354.4 קילוג'אול למול לעומת אנרגיה של 405.85 לשבירת קשר הפחמן - חמצן היחיד באתנול.
כימיה

אתילן אוקסיד עובר בקלות תגובות הכוללות פתיחת טבעת עם תרכובות רבות. תגובה אופיינית היא עם נוקלאופיל במנגנון SN2 בסביבה חומצית או בסיסית.
כימיה > תגובות עם מים וכהלים

תמיסה מימית של אתילן אוקסיד יציבה למדי אך תגובה תתרחש במהירות בהוספת כמות קטנה של חומצה (כדוגמת חומצה גופרתית מדוללת) תוצר התגובה: אתילן גליקול
{\ce {(CH_2CH_2)O +H_2O -> HO-CH_2-CH_2_-OH}}
מבצעים את התגובה בטמפרטורה של כ 60°C בעודף גדול של מים כדי למנוע תגובה של אתילן אוקסיד עם אתילן גליקול ליצירה של די אתילן גליקול או טרי אתילן גליקול
{\ce {2(CH_2CH_2)O + H_2O -> HO-CH_2-CH_2-O-CH_2-CH_2-OH}}
התגובה יכולה להתבצע גם בגז כאשר הזרז הוא מלח של חומצה זרחתית.
בסביבה בסיסית ייווצר פולי אתילן גליקול (PEG)
{\ce {n(CH_2CH_2)O + H_2O -> HO-(CH_2CH_2-O)_n-H}}
בתגובה עם כהל ייווצר אתר של אתר של אתילן גליקול למשל עם אתנול:
{\ce {(CH_2CH_2)O + CH_3-CH_2-OH -> HO-CH_2-CH_2-O-CH_2-CH_3}}
כימיה > תגובה עם חומצות קרבוקסיליות ואמידים

תגובה של אתילן אוקסיד עם חומצה קרבוקסילית בנוכחות זרז נותנת אסטר. למשל התגובה עם חומצה אצטית:
{\ce {(CH_2CH_2)O + CH_3-COOH -> CH_3-CO_2-CH_2-CH_2-OH}}
התגובה עם אמיד
{\ce {(CH_2CH_2)O +CH_3-CONH_2 -> HO-CH_2-CH_2-NH-C(O)-CH_3}}
כימיה > תגובה עם אמוניה ואמינים

תגובה עם אמוניה בנוכחות כמות קטנה של מים נותנת אתנול אמין או די / טרי אתנול אמין
{\ce {(CH_2CH_2)O + NH_3 -> HO-CH_2-CH_2-NH_2}}
{\ce {2(CH_2CH_2)O + NH_3 -> (HO-CH_2-CH_2)_2-NH}}
{\ce {3(CH_2CH_2)O + NH_3 -> (HO-CH_2-CH_2)_3-N}}
התגובה עם אמינים דומה
{\ce {(CH_2CH_2)O + NH_2R -> HO-CH_2-CH_2-NHR}}
כימיה > דימריזציה

בנוכחות זרז אתילן אוקסיד עובר תגובת דימריזציה ומתקבל דיאוקסין
תוצר לוואי של התגובה הוא אצטאלדהיד
ייצור

התגובה לייצור אתילן אוקסיד בתעשייה ניתנת לתיאור פורמלי
{\ce {\Delta H =-105kJ/mol}}  {\ce {2CH_2=CH_2 + O_2 ->[Ag] 2(CH_2CH_2)O}}
בפועל התגובה מלווה ביצירה משמעותית של פחמן דו-חמצני ומים כך שהתגובה היא
{\ce {7CH_2=CH_2 + 6O_2 ->[Ag] 6(CH_2CH_2)O +2H_2O + 2CO_2}}
כך שהניצולת המרבית היא 6/7 או 85.7%
זוויות קשר ואורכי קשר במולקולת אתילן אוקסיד
תגובות של אתילן אוקסיד
תגובות אתילן אוקסיד עם אמוניה
דימריזציה של אתילן אוקסיד לקבלת 1,4 דיאוקסין
מדריך של"ח צעיר

.
מדריך של"ח צעיר (בראשי תיבות: מש"ץ; לעיתים נקרא מוביל של"ח צעיר) הוא תואר לבני נוער המשתתפים במסגרת "תוכנית מדריכי של"ח צעירים" של משרד החינוך, באמצעות אגף של"ח וידיעת הארץ במנהל החברה והנוער. בני נוער בתפקיד זה מובילים את פעילות השל"ח בבית הספר לצד צוות מורי השל"ח.
במסגרת המחוז המש"צים מובילים ויוזמים פעולות התנדבות בקהילה. במסגרת פעילות השל"ח בבית הספר, מצטרף המש"ץ לכיתות משכבות נמוכות יותר בימי שדה משימתיים (יש"מ), במסעות ובטיולים (גיחות).
הכשרה > פעילות של"ח בבתי הספר

כל כיתה לומדת לפחות שעה שבועית אחת בבית הספר ויוצאת מידי כמה שבועות לימי שדה משימתיים (יש"מ) בהם מסיירים באתרים ומסלולי סיור שונים ברחבי ישראל.
הכשרה > ימי שדה משימתיים (יש"מ)

יום שדה משימתי - יום סיור אותו מובילים המש"צים ומורה השל"ח. הסיור מתבצע על פי המפורט בתוכנית הלימודים, אחת לכמה שבועות.
הכשרה > מסע של"ח

על פי דרישות המקצוע, מסע של"ח נמשך לפחות 3 ימים.
חלק מבתי הספר יוצאים למסעות המכונים "כוכב של"ח" - מסע בן 3 ימים הכולל לינה באוהלים, בישול עצמאי של הכיתות, ניהול עצמאי, טקסים, פעילויות ערב. בבתי ספר אחדים חלק מן ההדרכה נעשית על ידי המש"צים או תלמידי הכיתה.
בחלק מבתי הספר כיתות י' מקיימות מסע חובק ישראל: מסע בניהול חברת בית הספר האורך 4–5 ימים להכרת החברה בישראל.
בכיתות י"א יוצאים חלק מבתי הספר ל"מסע ישראלי מבראשית": מסע בן 5 ימים שמסתיים בירושלים.
בכיתות י"ב יוצאים חלק מבתי הספר למסע "מתקומה לעצמאות" מסע בניהול חברת בית הספר האורך כ-5 ימים במסגרתו התלמידים פוגשים אנשי עדות הפועלים לפיתוח הארץ ועובדים בעבודה פיזית בחקלאות.
הכשרה > הנהגת המש"צים במחוזות

פעילות השל"ח מחולקת למחוזות על פי החלוקה הגאוגרפית אדמיניסטרטיבית של משרד החינוך: ירושלים, דרום, צפון, חיפה, מרכז, תל אביב. בנוסף על כך, ישנם קורסים מגזריים: המגזר הדרוזי בצפון, המגזר הבדואי בצפון או בדרום והחברה הערבית. כל מחוז מקיים את פעילות המש"צים במסגרות מחוזיות. המש"בים מקיימים בכל מחוז הנהגה שאופן הפעלתה משתנה בין המחוזות. במחוז מרכז בשל הפריסה הגאוגרפית הרחבה מתקיימות חמש הנהגות: צפונית-מערבית ("צמרת"), צפונית-מזרחית ("שקד"), מזכרת בתיה ("צור"), מרכזית ("עוז") ודרומית. דוגמה נוספת היא מחוז תל אביב אשר מחולקת למספר רב של גרעינים, גרעין מרכז הכוללים בו אשכולות מצפון ומרכז תל אביב וגם רמת-גן או כמו גרעין דרום הכולל בתוכו את דרום תל אביב או גרעין חול-ים הכולל בתוכו את חולון ובת ים. התנאים לקבלה להנהגה הם סיום קורס בסיסי (במחוז מרכז יש לעבור גם קורס מתקדם). ההנהגות מסייעות להכשרת הדורות הבאים וחברי ההנהגות הם בדרך כלל מנהלים את הקורסים הבסיסיים והקורסים המתקדמים.
במרבית המחוזות, בשל היקף המשתתפים, מתקיימים כמה קורסי הסמכה בסיסיים במקביל: כך למשל במחוז חיפה מתקיימים 3 קורסים במקביל, לרוב החלוקה לקורסים גאוגרפית (קורס צפוני - אזור הקריות, קורס דרומי-אזור חדרה וקורס מרכזי-אזור חיפה). ברוב המחוזות יש קורס לדתיים בנפרד מהקורסים של שאר המחוז, כמו במחוז מרכז שמתקיימים בו 4 קורסים במקביל - צפוני, מרכזי, דרומי ודתי. בקורסים של מחוז חיפה בדומה לקורסים הארציים מתקיימת מסגרת משותפת לכל המגזרים (ממלכתי, ממלכתי-דתי, דרוזי).
בהנהגות המש"צים מוציאים פרויקטים רבים לתרומת הקהילה ועוברים מיומנויות וסדנאות בנושאי ערכי המש"צים. לכל גרעין יש 3 מובילים / מרכזים צעירים משכבות י-יב המנהלים את ההנהגה ביחד עם המרכז הבוגר - מורה לשל"ח, חברי ההנהגה מחולקים לצוותים קטנים המוציאים בשיתוף פעולה יחד עם שאר חברי ההנהגה פרויקטים חשובים כמו איסוף כספים לנזקקים וחגיגת ימי הולדת לילדים חסרי יכולת.
הכשרה > ניהול והדרכת קורס המש"צים

קורס המש"צים מנוהל ומודרך על ידי ההנהגה. כל שנה המנהל הבוגר יחד עם רכז ההדרכה ומנהל המנהלה הבוגרים עורכים מיונים לניהול הקורס. המנהל בוחר בדרך כלל מנהל צעיר 2 רכזי הדרכה ומנהל מנהלה צעירים לצוות המנהל של הקורס.
תפקיד המנהל הצעיר הוא לנהל את הכנס ולדאוג להכל כמו תפקידו של המנהל הבוגר.
תפקיד רכז ההדרכה הוא לתאם ולהיות אחראי על המדריכים ולהכשיר אותם להדרכה בקורס.
תפקיד מנהל המנהלה להיות אחראי על כל הציוד, אוכל, שינוע, ועוד, והוא אחראי על הצוות מנהלה.
לאחר שיש צוות מנהל הצוות עורך מיונים למש"בים המעוניינים להתמיין לצוות ההדרכה והמנהלה.
צוות המנהלה קובע תפריט, ציוד, ועוד
צוות ההדרכה פועל בקבוצות בתור מדריכים יחד עם מורי השלח.
במקרים חריגים שיש מחסור במדריכים בשכבת י,יא הנהלת הקורס פונה למש"צים באשכולות בכיתה ט ומזמינה אותם למיונים לצוות ההדרכה.
סיכות המש"צים

בסיום כל קורס (בסיסי, מתקדם, סיו"ן והישרדות) מקבלים כל המש"צים שסיימו את הקורס סיכה, הסיכות בעלות ערך סנטימנטלי גבוה למש"צים מכיוון שהן מסמלות תהליך שעברו. במהלך שנת 2015 הוחלפו הסיכות שמחולקות בעיצוב חדש כל סיכה מזכירה את הקודמת כאשר במרכזה נמצא "האיש המטייל" של של"ח - המכונה שרוליק ומאחוריה פריט נוף שמייצג את הקורס. הסמל של מנהל חברה ונוער הוצא מהסיכות החדשות.
סיכות המש"צים > קורס בסיסי

סיכת הקורס הבסיסי היא המוכרת ביותר. העיצוב הישן כולל את סמל מנהל חברה ונוער ומעליו רשום מדריך של"ח צעיר, מתחת לסמל מבצבץ חצי מגן דוד מעוטר שמבטא את הזיקה לישראל ואהבת הארץ.
"סיכת הדגלים" היא סיכה שיצאה במהדורה מיוחדת לכבוד 60 שנה למדינת ישראל והיא זהה כמעט לחלוטין לסיכה הרגילה אלא שאחד השינויים הבולטים הוא ההחלפה של המגן דויד בשני דגלים, דגל ישראל ודגל כחול-לבן נוסף שעליו רשום "מנהיגות זו שליחות" אחת מסיסמאות המש"צים.
העיצוב החדש של הסיכה הוא "האיש המטייל" של של"ח - המכונה שרוליק, שמאחוריו שביל הליכה בטבע מלמעלה רשום "של"ח" ומלמטה "וידיעת הארץ".
סיכות המש"צים > קורס מתקדם

מכיוון שהקורס המתקדם אינו מתקיים בכל המחוזות, קיימות מספר סיכות של הקורס בהוצאה עצמית של המחוזות. עיצוב סיכת הקורס המתקדם של מחוז מרכז כולל ציור של ארץ ישראל שבמרכזה לב וסביבה רשום "של"ח מחוז מרכז המחוז שבלב". מעל כתוב מדריך של"ח צעיר ומתחת קורס מתקדם. בתחתית הסיכה יש שתי ידיים שמחזיקות את הסיכה, המסר הוא שהכל בידיים שלנו, אחד הערכים שמנסה להעביר הקורס.
העיצוב החדש הוא אחיד לכל המחוזות והוא שם במרכזו את "האיש המטייל" כשמאחוריו שביל בטבע ומלפניו שדה, המסמל את השדאות שבאה לידי דגש בקורס אך בעיקר מעביר את ערך האחריות על הסביבה.
סיכות המש"צים > קורס סיו"ן

סיכת קורס סיו"ן בעיצובה הישן משלבת את הסיכה של הקורס הבסיסי אך נוספות לה שתי כנפיים, על אחת רשום "סיור וניווט" ועל השנייה שושנת הרוחות, לסיכה זו גרסה צבועה בצבעים כחול וכסף ואחת שאינה צבועה.
העיצוב החדש שם במרכז את שרוליק "האיש המטייל" שמלפניו כל ארץ ישראל, הקורס מזמין את המש"צים לגלות את הארץ ולטייל בה באופן עצמאי.
סיכות המש"צים > קורס הישרדות

סיכת קורס הישרדות בעיצובה הישן כוללת שילוב בין הפירמידה של מאסלו והר ברקע ומצידיה רשום "קורס הישרדות של"ח וידיע"ה" (של"ח וידיעת הארץ), ומהפירמידה בולט שחף על פי סיסמתו של הקורס "השחף המגביה עוף - הוא זה המרחיק ראות".
העיצוב החדש בנוי בבסיסו מהר, אך אליו נוסף "האיש המטייל" של של"ח ושביל בטבע, מלמעלה וחורג מהסיכה נמצא שחף.
סיכות המש"צים > סיכת הדרכה בקורס המש"צים

כל מש"ץ המדריך באחד מקורסי המש"צים המכונה מש"ב (מדריך של"ח בוגר) מקבל סיכת הדרכה בצבע זהב.
דרגות במש"צים > פש"ץ (פרח של"ח צעיר)

למצטרפים החדשים לארגון הנוער קוראים פש"צים, רוב הפש"צים לומדים בכיתות ח' אבל ניתן להצטרף ולהפוך לפש"ץ עד חנוכה של כיתה ט'.
דרגות במש"צים > מש"ץ (מדריך של"ח צעיר)

פש"צים נהפכים למש"צים אחרי שהם סיימו בהצלחה את קורס בסיסי, הקורס שעוברים הפש"צים בפסח ובקיץ של שנתם הראשונה. רוב המש"צים לומדים בכיתות ט' ומדריכים את הפש"צים החדשים בתוך מסגרת האשכול (המסגרת הבית ספרית).
פש"ץ נהיה מש"ץ רק אחרי שהוא קיבל את תעודת ההדרכה בפסח של השנה השנייה שלו בארגון הנוער (מש"ץ מקבל את התעודה בתנאי שעבר קורס בסיסי ונשאר פעיל).
דרגות במש"צים > מש"ב (מדריך של"ח בוגר)

מש"צים נהפכים למש"בים אחרי שהם סיימו את קורס מתקדם בהצלחה, הם סיימו את כל קורסי ההדרכה במש"צים. מש"בים יכולים להדריך בקורסים, בניגוד לפש"צים ומש"צים
למש"בים קיימת מסגרת נוספת, הגרעין, שהיא בדרך כלל מסגרת עירונית (חלק מהגרעינים כוללים כמה ערים, לדוגמה גרעין צפון במחוז תל אביב כולל את הרצליה ורמת השרון).
בגרעין, בניגוד לרוב האשכולות, כולם יכולים להדריך את כולם, אין חשיבות לדרגה..
דרגות במש"צים > משב"ס (מדריך של"ח בוגר סיו"ן)

מש"בים נהפכים למשב"סים אחרי שהם סיימו את קורס סיו"ן בהצלחה. המשב"סים רכשו ידע רב בניווטים וטופוגרפיה במהלך הקורס.
חלקם, נבחרים לנהל את קורס ההכשרה של הפש"צים של שנה הבאה.
דרגות במש"צים > משב"ז (מדריך של"ח בוגר הישרדות)

מש"בסים נהפכים למשב"זים אחרי שהם סיימו את קורס הישרדות בהצלחה. המשב"זים רכשו ידע רב בהישרדות בשטח.
רובם נמצאים בהנהלת הקורסים ובהנהלת הגרעין.
מש"צים פלוס

"מש"צים פלוס" הוא פרויקט אינטרנטי שהתחיל בתחילת שנת 2002, כשעוז בן חמו, אז מש"ץ צעיר מקורס 2001 במחוז דרום, זיהה שיש צורך באתר אינטרנטי שיאפשר שמירת קשר וקירוב בין מש"צים הפזורים במחוזות בארץ, גיבוש, שיתוף והפצת תכנים ומידע אודות פעילויות ועוד. כעבור מספר חודשים נפתח אתר המש"צים הרשמי הראשון בארץ שהיה מיועד בעיקרו למש"צים של מחוז דרום. בימיו הראשונים של האתר היו נכנסים לאתר כ-10 גולשים בממוצע ביום ותוך חודשים ספורים מספר הגולשים עלה לכ-80 ביום. בהמשך, מספרי הכניסות רק עלו והכפילו את עצמם. הצוות המפעיל את מש"צים פלוס מורכב בעיקרו ממש"צים ועובד בשיתוף עם מטה של"ח וידיעת הארץ במשרד החינוך.
המטרה המרכזית של האתר הייתה ועודנה לקרב בין כל המש"צים בארץ, מצפון עד דרום, לפתח מרכז הדרכה ועזרים, להוציא לפועל פעילויות נוספות על הפעילויות המחוזיות והארציות ולספק מידע לפרחי המש"צים היוצאים לקורס, וכן למש"צים הבוגרים שמעוניינים לצאת לקורסי ההמשך (מתקדם, סיור וניווט והישרדות).
במרוצת השנים עבר אתר המש"צים מספר עיצובים וצורות, ומספר הגולשים שגדל במשך הזמן נתן מוטיבציה רבה להמשך פעילותו, אך המצב חייב הקמה של מערכות חדשות שייתנו מענה נרחב יותר, ושדרוג של מערכות קיימות באתר. האתר פעל במתכונת של אתר מחוזי עבור מחוז דרום וכאתר העוזר ומגשר בין שאר המחוזות.
לאחר מספר חודשים בהם האתר לא היה פעיל עקב השדרוג, ב-1 בינואר 2006 נפתח האתר מחדש ויצא לדרך חדשה, וגם זכה לשם חדש: מש"צים פלוס.
באותן שנים עלה הצורך באתר ארצי שבו מידע לכל המחוזות וייצוג ארצי ובעקבות בקשות רבות של מש"צים ברחבי הארץ - החליטו חברי מש"צים פלוס והמייסד עוז בן חמו להפוך את הפרויקט ממחוזי לארצי עבור כל המחוזות, מצפון עד דרום. האתר סיפק תכנים מגוונים לכל המחוזות וכן עדכונים וכלל מרכז הדרכה, מערכת פורומים מגוונת, כתבות מסוגים שונים, מאגר וידאו ועוד.
כעבור תקופה קצרה התקבלה החלטה לפתיחת עמוד בפייסבוק בנוסף לאתר האינטרנט. בתקופה קצרה הצטרפו לעמוד אלפי מש"צים, מורים, הורים וחברי תנועות אחרות והפך עד מהרה לעמוד מרכזי בקרב המש"צים. מספר שנים לאחר מכן הוחלט להעביר את פעילות האתר לפייסבוק בצורה מלאה. עיקר הפעילות של מש"צים פלוס הוא דרך העמוד הרשמי בו חברים יותר מ-10,000 גולשים: מש"צים, פרחי מש"צים, שנת שירות, בנות שירות לאומי, הורים, מורים, חברי תנועות נוער אחרות וכו'.
בהמשך לעמוד מש"צים פלוס הרשמי הוקמה גם קבוצת פייסבוק רשמית למש"צים פלוס שבה ניתן לשוחח בדיון חופשי על נושאים מגוונים ולעלות תכנים מסוגים שונים. נוסף על הפעילות בפייסבוק מתפעל צוות הפרויקט גם עמוד אינסטגרם וערוץ YouTube ובו קטעי וידאו מפעילויות שונות של מש"צים ברחבי הארץ.
בשנת 2016 קיבל בן חמו את אות יקיר של"ח וידיעת הארץ על פעילותו בפרויקט מש"צים פלוס והיה המש“צ הראשון והיחיד בארץ שקיבל את האות.
מש"צים פלוס אינו מסחרי ופועל ללא מטרות רווח אלא לשם תרומה לקהילה וכן לשמירת הקשר והעברת מידע ותכנים בין המש"צים, ההורים והמורים מכל רחבי הארץ.
הערות שוליים

↑  קורס מש"צים, באתר מש"צים פלוס | מדריכי של"ח צעירים
↑  קורס מתקדם, באתר מש"צים פלוס | מדריכי של"ח צעירים
↑  קורס סיור וניווט, באתר מש"צים פלוס | מדריכי של"ח צעירים
1 2  קורס הישרדות ורפסודיה, באתר מש"צים פלוס | מדריכי של"ח צעירים
↑   מש"צים פלוס - קורס הישרדות - כתבה מאולפן שישי, ערוץ 2, סרטון  באתר יוטיוב (אורך: 21:30)
↑  אתר האינטרנט של מש"צים פלוס
| ידיעת ארץ ישראל |
| --- | --- | --- |
| כללי | ארץ ישראל • ידיעת ארץ ישראל • מחקר אזור בארץ ישראל |  |
| תחומי מדע | היסטוריה • גאוגרפיה • גאולוגיה • אקלים • החי • הצומח • הצפרות בישראל |  |
| תחומי הפעילות | לימודי ארץ ישראל וארכאולוגיה • של"ח וידיעת הארץ • סדרות חינוך • לימודי ארץ ישראל • חוגי סיירות • החקלאות בישראל |  |
| מוסדות | בתי ספר שדה • האגודה הגאוגרפית הישראלית • החברה ההיסטורית הישראלית • החברה המזרחנית הארץ-ישראלית • החברה להגנת הטבע • החברה לחקירת ארץ-ישראל ועתיקותיה • המועצה לשימור אתרי מורשת בישראל • המחלקה ללימודי ארץ ישראל וארכאולוגיה באוניברסיטת בר-אילן • המכון לארכאולוגיה (אוניברסיטת תל אביב) • המכון לארכיאולוגיה ע"ש זינמן • המכון לארכיאולוגיה גלילית • המכון ללימודי ים ע"ש ליאון רקנאטי • המרכז הבינלאומי לשימור ע"ש העיר רומא • המרכז למיפוי ארץ ישראל • המרכז למיפוי ישראל • העמותה הישראלית לפרהיסטוריה • הקרן לחקר ארץ ישראל • יד יצחק בן-צבי • מכון אבשלום • מכון ישראלי לארכאולוגיה • רשות העתיקות • רשות הטבע והגנים |  |
| מסלולים מסומנים | שביל ישראל • שביל ישראל לאופניים • שביל ירושלים • שביל הגולן • שביל הסנהדרין • שביל גולני • שביל הים • סובב כנרת |  |
| חוקרי ארץ ישראל | בנימין מטודלה • אשתורי הפרחי • יהוסף שוורץ • אברהם משה לונץ • אברהם יעקב ברור • זאב וילנאי • יוסף ברסלבי • שמריה גוטמן • צבי אילן • יוסי בן-ארצי • אורי דביר • ספי בן-יוסף • שמואל אביצור • ברוך ספיר • מורה דרך |  |
| ספרי יסוד | ארץ-ישראל: ספר-המסעות • מדריך ארץ ישראל • אנציקלופדיה אריאל • מדריך ישראל • כל ארץ ישראל • אנציקלופדיה לתולדות ארץ-ישראל • אנציקלופדיית החי והצומח של ארץ ישראל |  |
סיכת הקורס הבסיסי בעיצוב הישן מכונה גם "סיכת מש"ץ"
אנדרה דה-פריס

| --- | --- |

 לידה:  28 בפברואר 1911 לייוורדן, הולנד 
 פטירה:  15 בספטמבר 1996 (בגיל 85) תל אביב-יפו, ישראל 
 ענף מדעי:  רפואה, המטולוגיה 
 מקום קבורה:  כפר ויתקין 
 מקום לימודים:  אוניברסיטת אמסטרדם 
 מנחה לדוקטורט:  Pieter Ruitinga 
 מוסדות:  האוניברסיטה העברית בירושלים  אוניברסיטת תל אביב 
 פרסים והוקרה:  פרס רדי (1974) 
 צאצאים:  אילן דה-פריס, דוד דה פריס 
 
פרופ' דה-פריס בפגישה עם שר הבריאות ההולנדי קו סורהוף (אנ'), 1958
כיכר פרופ' אנדרה דה פריס בבית חולים בילינסון בפתח תקווה
אנדרה דה-פְרִיס (28 בפברואר 1911 – 15 בספטמבר 1996) היה רופא פנימאי וחוקר המטולוגיה וארס נחשים, פרופסור לרפואה באוניברסיטת תל אביב, ממייסדי הפקולטה לרפואה שלה וראשון דקאניה ורקטור האוניברסיטה (1969–1972).
חתן פרס ישראל לרפואה לשנת תש"ל (1970).